paragraph_text: Treća dalmatinska udarna brigada NOVJ-a formirana je 12. studenoga 1942. godine u selu Bračeviću (Vrba), blizu Muća. Od Mosećkog bataljuna bili su formirani 1. i 2. bataljun brigade, a od Mosorskog bataljuna formiran je 3. bataljun u koji je 27. studenog ušla i Trogirsko-rogoznička četa, jačine 100 boraca. Brigada je imala 560 boraca. Četvrti bataljun činilo je oko 200 boraca, od kojih oko 100 nenaoružanih. Bila je pod zapovjedništvom štaba 4. Operativne zone Hrvatske do 12. veljače 1943., kad je ušla u sastav novoformirane Devete dalmatinske divizije.